Moren til Cortés fortviler over utsendelsen
MMS/SMS: 2200 E-post: 2200@vg.no Tlf: 22 00 00 00 Mandag ble det klart at UDI står ved sin beslutning om å uttransportere Cortès mandag, på tross av klagen. De mener fortsatt at asylsøknaden hans er «åpenbar grunnløs». Det opplyser advokaten hans, Dag Holmen, til VG. - Jeg har snakket med UDI, de har ikke endret sin oppfatning. De oppfatter fortsatt søknaden om asyl som åpenbar grunnløs, sier han til VG like i 09.45-tiden mandag morgen. Salas fly gikk 09.35 fra Gardermoen. Det skal mellomlande i Frankfurt, før Cortés fraktes videre til Mexico City. Hverken UDI eller Politiets utlendingsenhet vil ikke kommentere advokatens opplysninger på grunn av taushetsplikten.Holmen håpet i det lengste at UDI skulle ta hans innvendinger til følge. - Jeg har kort og godt påpekt at han har et rettskrav om å få være i Norge mens saken behandles. Dette er en vanlig asylsak, sier Holmen til VG mandag morgen. For moren til den meksikanske studenten er nyheten om at sønnen sendes ut fortvilende: - Dette svekker tilliten jeg hadde til norske myndigheter, som anses som transparente og ærlige, og som promotører av menneskerettigheter. Jeg er nå kommet frem til at også dette landet bryter menneskerettighetene til fordel for politiske og økonomiske forhandlinger som gagner de få. Min tillit til de institusjonene som er skapt for å jobbe for rettferdighet, har kollapset, sier Monica Salas i en uttalelse som VG har fått tilgang til.Nå vurderer han å la UDIs avgjørelse bli vurdert av tingretten. - Jeg må vurdere hvilke andre måter jeg kan ivareta hans interesser. Plan B kan bli å gå til retten med det for å vurdert UDIs standpunkt, sier han. Cortés søkte asyl i Norge dagen før han stormet scenen under utdelingen av Nobels fredspris onsdag. UDI har avslått asylsøknad som «åpenbar grunnløs». Dermed kan han sendes ut av landet, selv om han har klaget på vedtaket. VG+:Se hvem som hilser rett før Nobel-seremonienFør helgen sa dommeren at 21-åringen ikke trengte å sitte i varetekt frem til utsending. Politiet anket dette vedtaket, og godtok samtidig Politiets utlendingsenhet (PU) ønsker om at han skal være i varetekt frem til en endelig avgjørelse er tatt i rettssystemet. Politiadvokat Nora Eek-Nielsen i PU fortalte til VG før helgen at de har tre konkrete holdepunkter for å tro at Salas kunne unndra seg utkastelse, altså stikke av før uttransportering fra Norge. Uttransporteringen ble besluttet ettersom 21-åringen fikk avslag på asylsøknaden. - Han søkte ikke asyl i Norge uten ugrunnet opphold, slik man skal ifølge loven. Det gikk to uker. Han meldte ikke adresseendring etter at han forlot mottaket og bodde hos venner den dagen han søkte asyl. Og han er straffet i Norge, sa Eek-Nielsen til VG før helgen. Hun la også til at de har registrert at han i media har sagt at han vil forsøke å bli så lenge han kan. Salas ble ilagt et forelegg på 15.000 kroner for å ha stormet scenen. Denne boten har musikerne Ole-Jørn Myklebust og Tore Bruvoll dekket etter en innsamlingsaksjon.Mandag morgen overleverte organisasjonen Bevissthet Skandinavia-Mexico en liste med 1200 underskrifter mot uttransporteringen av Salas. De mener utsendelsen av Salas har gått for fort. - Det er veldig risikabelt for ham å lande i Meixico. Han er i stor fare, sier gruppens representant, Kristina Sakseide, til VG. De henviser til den meksikanske voldseksperten Edgardo Buscaglia, som via professor Benedicte Bull ved Senter for utvikling og miljø ved Universitetet i Oslo, konstateterer at det er farlig for Salas å returnere. «Adán Cortés Salas vil være svært utsatt for statlig, målrettet vold om han returneres til Mexico», skriver han i en e-post som er oversatt til norsk av Bull.
Nobel-stormeren Adán Cortés Salas ble mandag morgen sendt ut av Norge. Det har fått hans mor Monica til å miste all tillit til norske myndigheter.